बॉलीवुड डायरेक्टर ने किया ट्वीट, लिखा- नागरिकता संशोधन कानून आर्टिकल 14 का उल्लंघन है...  
बॉलीवूड डायरेक्टर ने किया ट्वीट
CAA को लेकर कही यह बात
खूब पढ़ा जा रहा है ट्वीट
नागरिकता संशोधन कानून (Citizenship Amendment Act) को लेकर देश भर में विरोध प्रदर्शन चल रहे हैं और तरह-तरह से रिएक्शन भी आ रहे हैं. वहीं, बॉलीवुड से भी इसे लेकर रिएक्शन आने बंद नहीं हो रहे हैं. 'मसान' और 'सेक्रेड गेम्स (Sacred Games)' के डायरेक्टर नीरज घेवन (Neeraj Ghaywan) ने भी इसे लेकर ट्वीट किया है और सोशल मीडिया पर नीरज घेवन (Neeraj Ghaywan) के ट्वीट को खूब पढ़ा भी जा रहा है. नीरज घेवन ने कहा है कि यह कानून सीधे तौर पर अनुच्छेद 14 का उल्लंघन है. 

1. #Article14 of the #ConstitutionofIndia:
"The State shall not deny to any person equality before the law or the equal protection of the laws within the territory of India."
2. The #CitizenshipAmendmentAct - a direct violation of Article 14. pic.twitter.com/hrihM3E1uA

बॉलीवुड डायरेक्टर नीरज घेवन (Neeraj Ghaywan) ने नागरिकता संशोधन कानून (Citizenship Amendment Act) को लेकर ट्वीट किया है और लिखा हैः 'भारत के संविधान अनुच्छेद 14 के मुताबिक: राज्य किसी व्यक्ति को कानून के समक्ष समानता या भारत के क्षेत्र के भीतर कानूनों के समान संरक्षण से इनकार नहीं करेगा. नागरिकता संशोधन कानून अनुच्छेद 14 का सीधा उल्लंघन है.'
नागरिकता संशोधन विधेयक (Citizenship Amendment Bill या CAB) राष्ट्रपति रामनाथ कोविंद के दस्तखत के बाद कानून बन चुका है. इस कानून के खिलाफ पूर्वोत्तर राज्यों में काफी प्रदर्शन हो रहा है. प्रदर्शनकारियों की मांग है कि इसे तत्काल रद्द किया जाए. नागरिकता संशोधन कानून का मामला अब सुप्रीम कोर्ट पहुंच चुका है.